'n Lieflike, rustige hawe om in te ontspan en voëllewe te geniet by die water. Vriendelike en hulpvaardige gasheer en -vrou in 'n goed toegeruste woonstel. Ons het alte heerlik gebly, baie dankie Koos en Gerna!
Ons het verblyf nodig gehad vir 'n troue en Oostewind was toe reg langs die trouvenue - nader as wat ons gedink het. Ons verblyf daar was egter veel meer as net oornag. Ons is met warmte en hartlikheid ontvang - selfs ure voor die verwagte inkloktyd. Die ruimte en netheid, maar veral die water-uitsig was 'n verrassing. Ons was dankbaar daar was geen TV nie. Dit was lekker om te kon stap en rus. Dankie.
Gerna was 'n fantastiese gasvrou en ons is met ope arms verwelkom. Ons was vroeër as verwag in Vrede maar kon onmiddellik na die gastehuis gaan, geen probleem. Daar aangekom was ons regtig verbaas oor hoe groot en ruim die verblyf was, die foto's wys nie hoe mooi dit is nie. Gerna het vir ons sjokolade en peuselgoedjies uitgesit en ons onmiddellik tuis laat voel. Sy kon enige vrae oor die area beantwoord en het ons van die beste plekke vertel om te eet, ens. Die kinders was mal oor haar honde en kon in die jaart na hartsgelang rondloop. Ons sal definitief weer hier aangaan.
Die ligging en mooi uitsig. Die sonsopkoms oor die dam. En natuurlik die twee brakkies wat jou kom groet in die oggend.
Die ligging is baie mooi, maar ons is 'n paar keer gepla deur mense wat aan die deur klop vir almoese. Vroegoggend word mens al wakker gemaak deur omringende geraas.